
Tung Tackit Ferlies In Twa 
Hamelt Leids. 

A Gaelic airticle bi Murchadh MacLeoid 
in the Scotsman tells o Edinburgh 
Univairsitie’s speirin oot o the kinches 
that haes tae be dreed bi laimers o the Gaelic 
leid. Appearinlie ane o the heidmaist kinches 
thae collegianers haes tae ower-come is the 
ill-willie o the hamelt Gaelic spaekers 
thirsels. (Monie o us kens the feeUn ower 
weel whan, tae be polite, ye speir a quaisten 
or gie a greetin in Gaelic tae a hamelt Gaelic 
spaeker juist tae hear the repone gien back in 
English. Ye feel that yer Gaelic’s no guid 
eneuch tae deserve a repone in the same 
leid.) The warst fae o the language nou isna 
the tradeetional muckle ill-willie o the 
Lawlanders but the muckle ill-willie o the 
Heilanders. Allan Campbell o the CNAG an 
a hamelt spaeker hissel, threaps it’s no ill- 
willie at aa but juist that fowk haes been 
eddicatit tae believe Gaelic wisna wirth a 
button sae thay canna unnerstaun whit wey 


fowk wad V 
wirth. 

The Scots leid, 
spaekers, canna i 
same kinches t 


laim ocht that haed n 


aboot 1.5m hamelt 
tae haein thae exack 
; ower-come for the’r no 
muckle ill-willie pit up bi hamelt spaekers in 
no spaekin Scots tae laimers an upsteerers o 
the leid. The heidmaist kinch tae kythe frae 
thon airt is a sweirtie tae makin the maucht 
tae mak thirsels leeterate in Scots. Ay, the 
warst fae o the Scots language isna the 
muckle ill-willie o the hamelt spaekers, lik 
wi Gaelic, but the muckle ill-wiUie o some o 
the leid’s upsteerers, uphauders an laimers, 
parteeclar the professional an academic anes. 
Thae’s the anes that’s no sweir tae screive in 
Scots an aiblins spaek a wee bit oot a beuk 
but wadna hae a sairious public crack in 
Scots for fear o daein skaith tae thair ain 
professional guid nem. Course, it’s aa doun 
tae eddication agane an it’s an awfu peetie 
it’s some o the anes wi the maist eddication 
that haes the warst kinches tae ower-come. 

Tae See Oorsels 
Makit a Bauchle o. 

W l the on-comin approach o the new 
Holyrood Pairliament, Ian S. Bmce, 
screivin in the Scotsman’s Interactive 
magazine, gies a guid account o the 
Scotsman’s new election wab-steid cried 
Scottish Elections 99. Ingate tae this steid 
can be fund on:- 


http ://w w w. scottishelections .co.uk . 

Pairt o his screive haes tae dae wi wittins 
anent the wab-steids o the fewer main 
poleetical pairties in Scotland. He pits the 
Lib Dems’ steid tae the tap o the dess on:- 
http://www.scotlibdems.org.uk/ 

He daesna rate the Conservative ane on :- 
http://www.conservative- 
partv.org.uk/scottish/ or the Labour ane on:- 
httD://www.labour.org.uk aa that guid an he 
pits the SNP on:- http://www.snp.org.uk in 
saicont place. He threaps that the heidmaist 
thing that maks this steid kenspeckle is that it 
maks a maucht tae pit some humour intae it 
bi bodin a chyce o English, Scots an Gaelic 
for the menu pages. Gin he means that uisin 
Scots an Gaelic in Scotland is a seegnal for 
aabodie tae faa aboot peein thirsels lauchin, it 
comes ower as a gey un-Scottish wey o seein 
things an pints the monoglot English spaeker 
finger at him. Howanever, gin the humour he 
sees is in the fack that it’s juist the menu 
pages that’s bodit in the three leids wi aa the 
ither text screivit in English than, aiblins he 
micht hae a pint. Wha wad screive a beuk 
whaur the index wis screivit in Scots an aa 
the ither pages inower wis screivit in 
English? For aa that tho, we wadna say that 
humour wis the richt emotion tae greet sic 
tokenism wi. We’r mair liker tae feel vexed 
that oor ain Scothsh cultur, parteeclar 
linguistic cultur, shuid hae tae dree sic a want 
o respeck frae oor ain media an poleetical 
pairties. 


Scots Tung WITTINS 
on the wab. 

The Scots Tung Wittins can be vizzied or 
doun-loadit an prentit (nou in HTML format 
forbye) frae the wab-steid o :- 

The Scots Speikers Curn, Glesca. 
Wab-steid backin :- 
http ://w ww.ndirect.co.uk/~love/ 


Scots Vairsions o Offeecial 
Leaflets. 

C RAIG Hahiday ettles tae see ower his 
thanks tae aabodie that screivit awa for 
his Scots vairsions o thir leaflets: “Take 
Care of Yourself in the Sun”, “What You 
Can Expect from the Scottish Legal Aid 
Board”, an “Bogus Callers”. Gin oniebodie 
screivit awa an didna git baud o onie copies 
frae the backins furthset in this wittins blat, 
than Craig wad be fair blithe tae hear aa 


aboot it. Screive tae him at the backin gien 
ablow:- 

62, Carsaig Drive, 

Craigton, 

GLESCA, 

G52 lAU. 

The Gaberlunzie Bus. 

A new kinna bus service is gaun tae be 
tried oot bi East Lothian Cooncil in the 
in-comin days. Sairin the Haddington 
airt, this new fangled landwart sairvice will 
hae a kinna condescendit route but ane that’s 
dwaible eneuch tae ahoo the bus tae stravaig 
awa frae the raigler gate, athin reason, tae 
sair some o the landwart fowk that bides in 
some o the mair oot o the wey airts. East 
Lothian Cooncil shuid be gien a clap on the 
back for chaisin tae cry it Gaberlunzie. 
Thay threap this is the auld Scots nem for 
wanderer. The CSD gies the meanin as 
beggar or tramp an the CESD gies the Scots 
for wanderer as traik, vaiger or raik but we 
suppose the meanins is near eneuch an nae 
doot Gaberlunzie haes a faur better soond 
tae it nor the ithers an oniewey, it’s a hunner 
times better nor uisin an English nem or e’en 
somethin hk Viking. 

Wee Alickie frae Aiberdeen's 
Green Final 

Spaeks up 
for Hissel. 

The Nov. issue o 
the STW cairried a 
wee bit aboot the 
wey Wee Alickie 
haed been spaekin 
an speirt gin he wis 
onie kin tae Dennis 
Law. A copie wis 
sent on tae The 
Green Final an thay 
prentit maist o whit 
we haed sayed aboot him. Wee Alickie’s ain 
repone wis prentit ablo it as follaes:- 
ALICKIE SAYS: Awa an bile yer held, min. 
At wisnae me a fortnicht ago, it wis my posh 
cousin fae Rubislaw Den. An my relations 
are nae Laws - maist o thaim are outlaws. 

SLRC Forgaitherin in Glesca - 
15t. Jan. 1999. 

W l the hecht o a puckle siller frae Perth 
an Kinross Cooncil, subjeck tae a 












wheen o strick condeetions, anither puckle 
frae the Scottish Office alang wi whit wis 
reportit areddies frae Stagecoach’s M.D., the 
Associe’s pooches isna sae tuim nou as thay 
war at the back-en. For aa that, the Associe 
cuidna gaun aboot appyntin fill time peyed 
officiars but it wis greed tae leuk intae 
appyntin a pairt-time lassie (16 hrs a week) 
tae see tae the phones an dae a wee bit word- 
sortin an computin. The Scottish Office is o 
a mind tae hae aa future fundin tae the SLRC 
comin frae the Scottish Airts Cooncil. The 
forgaitherin wis sindert on gin this wis gaun 
tae be a guid or bad thing for the Associe an 
it wis decidit that, syne thare wis gey near 
anither year afore the chynge an the new 
Pairliament, wi its owerance ower maitters 
tae dae wi the hamelt leids, wad be up an 
rinnin hi then, thay micht as weel wait an see 
whit kythes. 

The Database Comatee pyntit oot that wark 
on the database wis makin heid-wey an the 
walin o graith frae the NLS Bibliography o 
Scotland is weel tae haund an shuid be 
feinished gey suin. Pickin oot mair graith tae 
eik tae the dB, frae baith inower an furth o 
the NLS catalogue, will hae a want for some 
siller tae pey fowk, weel leirit in this airt, tae 
cairie oot the darg. Onie want for siller wad 
hae tae be fullie costit afore the Associe cuid 
gree tae gaun aheid wi it or no. The Comatee 
wis complouterin wi Caroline Macafee anent 
the uiss o some o her ain muckle ingaitherin 
o graith. Speirins wis gaun on the nou tae 
see hou muckle Directory witterins can be 
taen frae existin library witterins seestems sic 
a SLAINTE, kivverin the likes o;- Scots leid 
Associes an contacks, leivin screivers o 
Scots, eddicational contacks, eddicational 
graith, media an siller ingaitherin leets, Scots 
leid wab-steids an ither sic lik witterins (for 
exemplar - libraries, MP’s an that) an 
wireless an tellie programs. The Associe is 
ettlin tae hae aa the data it haes tae haund 
postit on the warld-wide-wab as suin as it 
can, aither on the SLRC’s ain wab-steid or 
cleikit frae the NLS an ither steids. 

The Eddication Comatee haes pit forrit Scots 
language development graith tae Higher Still 
an haes been complouterin wi Channel 4 tae 
fend a video for aulder high schuil bairns in 
uphaud o Higher Still. It's proponed tae uise 
left ower graith frae “Haud Yer Tongue”. 
The Comatee (alang wi ither Associes sic as 
SNDA) is howpin tae mercat Scots language 
graith in Februar/Mairch o this year. 

The Eddication Comatee is proponin tae fend 
a free in-service trainin facility for teachers 
in different airts o the kintra gin the SLRC 
can afford the siller tae pey the tutors. 

Anither ettle o the Eddication Comatee for 
the days tae come is the foondin o a Scots 
Language Eddicational Resource Centre 
fendit in a hame o its ain wi onie’s amount o 
way-gate tae up-pit aa the on-gauns ye micht 
expeck in sic an estaiblishment. Fundin’s aa 
that’s haudin it back the nou. 

Stuart McHardy greed tae pit on the 
Convener’s hat for the Promotion Comatee 
for the nou an Craig Halliday wis co-opted 
ontae that comatee. 


The stert o the forgaitherin wis taen up wi 
witterins o nae smaa intrest frae twa freends 
frae ower the Sheuch in Northern Ireland. 
Nelson McCausland an Eee Reynolds o the 
Ulster-Scotch Heirskip Cooncil gied a guid 
account o whit wis gaun on wi Ulster Scots, 
baith in Northern Ireland itsel an ower the 
mairches in the Irish Republic’s Donegal an 
aa. Wi the praisent peace process gaun on 
the nou, thay’r ettlin tae kick the baa for aa 
it’s wirth whaur the leid’s concaimed an ane 
o thair mair ambeetious ettles is tae fleetch 
siller tae found an Ulster-Scots Language 
Development Board wi a fullie peyed ful- 
time staff o thirteen an ane independent 
convener. The thirteen staff wad be 5 frae 
N.I., 5 frae Scotland an 3 frae the R.o.I. 
Thay wad be uised tae man three deceesion 
makin bodies; ane in N.I. itsel, ane 
complouterin atween N.I. an the R.o.I. an the 
ither complouterin atween N.I. an Scotland. 
The SLRC forgaitherin greed tae fend staff 
tae the board gin fundin wis tae haund. 
Amang ither things, ower rowth tae be 
screivit doun here, thay’r proponin an aa that 
efter ratification o the European Charter for 
Ulster-Scots unner Pairt II bi baith the British 
an Irish governments, thay shuid tak a gleg- 
like gate tae Pairt III ratification in N.I. for 
Ulster-Scots tae gie the leid the same staunin 
as Irish Gaelic. Anither mtrestin pint is the 
want for a new English/Ulster-Scots dictionar 
kivverin aa the words uised bi spaekers an 
screivers frae the bygane richt up tae the 
praisent day an wi aa the words shared wi 
English includit inower. O wad we haed ane 
o thae for the Scots leid an aa. We wush wir 
feres mair pouer tae thair elbaes. Some o 
whit thay win ower thare micht faa tae us an 
aa. Here’s tae us! Wha’s like us? (baith 
sides o the Sheuch) 


Neist Forgaitherin 
Mon. 8t. Mairch 1999 
7.30pni tae 9.00pni 
Smaa Lounge or Conf. Rm. 1. 
Brunton Haa, Musselburgh, 


BBCSkellies. 

B BC Reporting Scotland haed Sally 
Magnusson, o aa fowk, tellin us ae 
denner time aboot somethin that kythed 
in the Border village o Stow. Puir Sally 
moothit the nem o the village tae rhyme wi 
“no” as in the English Stow-on-the-Wold but 
somebodie maun hae gotten tae her (aiblins 
her faither?) for whan she tellt the same story 
at tea time she’d chynged it ower tae the 
Scottish Stow that rhymes wi the English 

The ither Sunday, the BBC’s naitional news 
leetit the fowert roond draw for the Scottish 
Cup an thay maun hae thocht that 
Motherwell wis haein siller kinches for thay 
haed thaim doun tae play aither Hibernian or 
Sterling. Nae doot thay wad be howpin tae 
play the Hibs an mak a sicht mair sterling. 

The'r Fowk Deein Nou That 
Haesna Dee'd Afore. 


I T wisna lang efter Sandy an Wullie haed 
dee’d that ae day, Geordie looks wis takin 
a dander ower the street an wha did he no 
bump intae but Snawface, Wullie’s wee 
brither. His richt nem wis Alec but he aye 
got Snawface aa his days tho it haes tae be 
sayed, no aye tae his face. Snawface micht 
hae been a wee bittie glaikit at times but he 
wis that quick tae loss the held, ye didna 
want tae gie him the excaise. 

“Alec, A wis richt vexed tae hear aboot your 
Wullie.” Sayed Geordie, “An him gaun sae 
quick on the back o his pal, Sandy.” 

“Ay Geordie, we aa got an awfii gliff richt 
eneuch. But thare ye ar, thay war aye 
thegither in life an nou thay’r thegither agane 
in daith. Puir sowls.” 

“A dinna ken, but it seems thae last puckle o 
weeks the’r been an awfu daiths in the toun. 
Ye nae suiner git oot yer mumin claes an ye’r 
haein tae git back intae thaim agane. It’s no 

“Ay,” sayed Snawface, “It maks ye wuimer 
wha’s gaun tae be neist.” 

“It wis at times lik this,” Geordie eikit, “Ma 
faither aye uised tae say that the’r fowk deein 
nou that haesna dee’d afore!” 

Snawface’s bawbee didna drap an Geordie 
airtit the crack anither gate. 

“Your Wullie cuidna hae been that auld, 
Alec. Hou auld wis he?” he speirt. 

Snawface thocht for a meinit an reponed, “Ye 
ken Geordie? A cuidna raelie tell ye. Aa A 
can mind is that he wis twa year aulder nor 

Ay, Snawface wisna aa that guid at 
geography aither whan he wis at the schuil. 

Wha Kens His Faither? 

O N the momin o Bums’ Nicht, a cheil on 
Radio Scotland wis gaun on anent hou 
his wife wis some faur aff kin tae the 
bard. She wis cried efter her grannie wi the 
nem o Bumes but the cheil moothit it like 
“Bur-ness”. We wunner hou he wad hae 
sayed the likes o “Barnes”, “Inglis” or 
“Glamis”? 


Makars' Neuk 

For you sae douce, ye sneer at this; 

Ye’re nocht but senseless asses, O: 

The wisest man the warl e’er saw, 

He dearly lov’d the lasses, O. 

Auld nature swears, the lovely dears 
Her noblest work she classes, O: 

Her prentice han she try’d on man. 

An then she made the lasses, O. 

Robert Burns. 




